paragraph_text: Osnovao ju je Michael S. Berberian 1996. godine u Marseilleu. U početku su objavljivali izdanja black, pagan i death metal izvođača, međutim kasnije objavljuju i izdanja avantgardnih i gothic metal te punk sastava. Smatra se jednom od najcjenjenijih diskografskih kuća na sceni ekstremnog metala. Ima dva ureda, jedan u Marseilleu te drugi u Philadelphiji. Također su u partnerstvu s EMI Music koja distributira njihova izdanja u Sjevernoj Americi.